**Invitation til Forskningsdagen**

*Landssygehuset d. 14. maj 2020*

Vi afholder Forskningsdagen på Landssygehuset torsdag d. 14. maj 2020. Vi fokuserer på forskning og forskere, som har en forbindelse til Landssygehuset. Dvs. forskning, som enten foregår på Landssygehuset, eller udføres af personer med tilknytning til Landssygehuset.

Vi ønsker at præsentere så meget forskning som muligt, der er blevet udført i de sidste par år, er i gang eller er i støbeskeen.

Derfor opfordres alle til at indsamle abstracts som opfylder de nævnte kriterier. Abstracts vil blive vurderet og accepterede abstracts vil blive antaget til postersession på forskningsdagen. Alle postere får lov at hænge til udstilling i forhallen på Landssygehuset resten af ugen.

**Abstracts**

Abstracts ***må* *højst*** fylde 300 ord + titel. Hensigten er at beskrive projektet og evt. præsentere enkelte resultater. Der kan vedhæftes en enkelt figur eller billede.

Fristen for at indsende abstract til Forskningsdagen er **mandag d. 6. april kl. 12.00**.

Abstractet skal sendes til **helena@ls.fo**

Alle indsendte abstracts gennemgås af Forskningsudvalget og der gives besked om abstractet er godkendt snarest efter at fristen er udløbet.

Alle med godkendte abstracts anmodes derefter om at lave en poster, som udstilles til udstillingen i forhallen på Landssygehuset, som åbnes ved indledningen af Forskningsdagen. Ved poster sessionen vil det blive muligt at give en kort oral præsentationen af projektet – flere instruktioner følger.

**Posters**

På ”Heimabeitið” under ”Granskingardagur” findes en powerpoint skabelon, hvor man kan indsætte tekst, billeder og figurer. LS logo skal være øverst. Fristen for at indsende poster er **mandag d. 4. maj kl. 12.00** og skal sendes til helena@ls.fo som powerpoint-fil.

Nedenfor ses nogle gode råd til posteren.

Posteren skal beskrive baggrunden for projektet, hensigten med projektet, brugte metoder, opnåede resultater og konklusion. Hvis projektet er i en tidlig fase, så skal posteren beskrive baggrunden for projektet, hensigten med projektet og hvilke metoder, man vil bruge.

Sproget er færøsk, skandinavisk eller engelsk. Poster formatet skal være AO-format (som vedhæftet ppt. fil). Hold tekst og figurer så enkle som muligt og gør fuldt brug af pladsen. Indholdet på posteren skal helst være til at forstå uden videre forklaring. Vær selektiv ved præsentation af resultater. Præsenter kun resultater som illustrerer hovedfundene i projektet. Teksten skal være stor nok til at kunne læses på 1,5 meters afstand. Brug farver varsomt. Farver skal helst kun bruges til at sætte fokus på og øge interessen for indholdet. Resultater præsenteret i graf form er virksomme. Undgå store tabeller med data. Posteren skal kunne blive brugt som basis for en kort oral præsentation.

**Kontaktpersoner:** Jan Rasmussen, JanRa@ls.fo

Helena Skaalum Mikkelsen, helena@ls.fo - tlf. 234593